钦定古今图书集成/历象汇编/岁功典/第110卷 > 八声甘州〈夜读李广传寄友〉 前人
## 钦定古今图书集成/历象汇编/岁功典/第110卷 > 八声甘州〈夜读李广传寄友〉 前人

“故将军、饮罢夜归来，长亭解雕鞍。恨灞陵醉尉，匆匆
未识，桃李无言。射虎山横一骑，裂石响惊弦。落魄封
侯事，岁晚田园。　谁向桑麻杜曲，要短衣匹马，移住
南山。看风流慷慨，谈笑过残年。”汉开边，功名万里，甚
当时、健者也曾闲。纱窗外，斜风细雨，一阵轻寒。